అమ్మా... నేనొస్తున్నా... | కథ | www.NavaTelangana.com
''మీరా పల్లెకు వెళ్లి మీ అమ్మతోనే వుంటానంటే నేనొప్పుకోను'' ప్రమోద కంఠంలో బాధ కదలాడింది.
''మరి అమ్మనిక్కడికే తీసుకొస్తానంటే .. ఒప్పుకోవు కదా!'' కాస్త కఠినంగానే అన్నాడు విశాల్‌.
''అలాగని అన్ని రోజులు నన్నూ బాబును ఒదిలేసి వెళ్తారా?''
''పోనీ .. మీరు కూడా నాతో రండి!''
''అమ్మో .. ఆ పల్లెలో నాకేం తోచదు.. ఒద్దులేండి''
''అమ్మకొంట్లో బాగాలేదట ప్రమోదా! ట్రీట్‌మెంట్‌ ఇప్పించి, ఈ సెలవులవరకైనా అమ్మతో గడిపి వస్తాను. నువ్వు రానన్నవు.. నీ ఇష్టం!'' నిశ్చయంగా అంటూ బయల్దేరాడు విశాల్‌.
''అంతేనా? అలాగైతే నేనూ మా పుట్టింటికెళ్లిపోతాను!'' అంటూ రుసరుసలాడుతూ.. భర్త వెళ్లింతర్వాత విసురుగా తలుపేసుకుంది ప్రమోద.
అన్యమనస్కంగానే అన్ని పనులు పూర్తి చేసుకొని, బలవంతంగా బాబుకింత తినిపించి, తానూ కాసింత తిని, బట్టలవీ సర్దుకొని, బాబుని సిద్ధం చేసి, తానూ తయారయింది తల్లిగారింటికి ప్రమోద.
''అమ్మా .. నాన్నది బుక్కు .. సోఫా నుండి కింద పడింది'' అంటూ వచ్చీరాని మాటల్తో ఓ డైరీనందించాడు మూడేళ్ల బాబు శ్రీకర్‌.
''అలాగా'' అంటూ అప్రయత్నంగానే ఆ డైరీని తిరగేసింది ప్రమోద.
'అది .. మొన్నటి ఉగాది నుండి విశాల్‌ మొదలుపెట్టిన కొత్త డైరీ! అక్కడక్కడ ఏవో చిన్న చిన్న సమాచారాలతో పేజీలు కొంత ఖాళీగానే వున్నాయి.. కానీ, దాదాపు ఓ వారం నుండీ ఏదో రాసి పేజీలు బాగానే నింపేసినట్టున్నాడు. లోపల పెట్టుకోవడం మర్చిపోయిండేమో .. ఇంతకూ .. ఏం రాశాడబ్బా ఇంతలా?' అనుకొంటూ, తెలీని కుతూహలంతో ఆ డైరీలోని పేజీలను చదవసాగింది.
''అమ్మతో నా అనుబంధం అందమైన అనుభవాల గంధం!'' వేనవేల వత్సరాల తపస్సుకైనా కరగని దైవం ''అమ్మా'' అనే పిలుపుతో కరిగిపోయి, తల్లిగా బిడ్డకు అమృత భాండా న్నందించే అద్భుత వరం ... అందుకే అన్నారు ''మాతృదేవోభవ'' అని!
పేగు బంధం నుండి చనుబాల చందం దాకా, చందమామ పిలుపు నుండి పంచదార పాలబువ్వల దాకా, తప్పటడుగులప్పుడు పడనీకుండా, తప్పుటడుగులప్పుడు పడిపోకండా .. 'భద్రం కొడుకో' అంటూ ఆపేది అమ్మ భద్రతా హస్తమే! కంటికి రెప్పవంటి ఆ తల్లే పిల్లలకు సమస్తం కదా!
అమ్మా .. అవసరమైన ఓ సరుకుల సంచీ బరువుకూడా మోయలేక ఆటోలో పెట్టుకొని తీసుకొచ్చే వాడిని! అలాంటిది నవమాసాలు నన్ను నీ గర్భసంచిలో మోస్తూ .. అన్ని పనులు చేస్తూ ఎలా తిరిగావో కదా తల్లీ? పిల్లలన్న ప్రేమతో భూభారం మోసే భూదేవియే నీవని అనిపిస్తుంది నాకప్పుడప్పుడూ!
పదో క్లాసు పరీక్ష తప్పినా, పదిసార్లు నన్ను బుజ్జగించి ధైర్యం చెప్పి, నా కడుపులోని దిగులును తీసేసి ఆ కడుపునిండా అన్నం పెట్టిన అన్నపూర్ణమ్మవు .. అంతే కాదు, పాట పాడి పడుకోబెట్టిన మైమరపు నిద్రమ్మ తల్లివి కూడా నీవేనమ్మా!
నన్ను కొడుతున్న నాన్న కోపాగ్నిని చల్లబరిచి, కొంగు బంగారంలా నన్ను నీ కొంగు చాటున దాచుకొని సేదదీర్చిన బంగారు కొండవు. నా కప్పుడు కొండంత అండవు! అటువంటి నీ తోడులో నీడగానైనా నేను నిలువక పోతినే .. అంటూ నీ జ్ఞాపకాల నీడలో సేదదీరుతున్న నా మనసిప్పుడు మననం చేసుకుంటున్నది మౌనంగానే!
డైరీ చదువుతున్న ప్రమోద మనసు మ్లానమైపోయింది!
''అమ్మా'' అంటూ దగ్గరకొచ్చిన బాబును ఒళ్లోకి తీసుకొని సాలోచనగా జోకొడుతూ నిద్రపుచ్చింది. ఆ పైన మళ్లీ డైరీపైకి ఆమె దృష్టి మళ్లింది!
అమ్మా .. ఆనాడు .. అన్నం వద్దని నేను అలిగినప్పుడు, అప్పటికప్పుడు నాకిష్టమైన జొన్న పిండితో .. నీ గాజుల ముద్రలద్దిన గజ్జెల బిల్లను చేసి, వెన్న రాసి, చక్కెరేసి సర్ది, రోల్‌ గా చుట్టి, రోసంతోనున్న నానోటి కందించిన అమ్మ రోల్‌ ఎంత కమ్మనైనదో .. నెమ్మదైన అమ్మ మనసెంత మధురమైనదో .. నేటికీ చెరగలేదు నాలో ఆ తీపి గురుతులు!
అమ్మా ఏ కారణంతోనైనా సరే .. కారే నా కన్నీటి బిందువులు గాంచి, నీ హృదయమెంత కరుణాసింధువై పోయిందో గానీ .. నాన్నగారి సవాలక్ష తిట్లనైనా ఓర్చుకొని, నే కోరిన బొమ్మను నాన్న చేతనే కొనిపించిన నీ వాత్సల్యం .. 'వత్సా' అని పిలిచి వరమిచ్చిన దైవ సాన్నిధ్యాన్ని తలపిస్తుందిప్పుడు నాకు!
ఒకనాడు .. నా ఆకలి బాధను చూడలేక నీ గుండె చెరువై పారుతుండగా .. నీ చీర చెరుగున అలలైన శ్రమజీవన సౌందర్యాన్ని ఒడిని చుట్టుకొని, పొలం గట్టు నుండి కాల్చి తెచ్చిన సీతా ఫలాల్ని ఆ ఒడిని కట్టుకొని.. నిండు గోదారిలా నీవొచ్చినప్పుడు .. అప్పుడే బడినుండొచ్చిన నన్ను నీ వొడిని చేర్చుకుని నా కడుపు నింపినవు! నీ ఆకటి కడుపును మాత్రం మనసులోకి ఒంపుకొని, నా సంతృప్తిని నీ కళ్లలో నింపుకొని మురిసిపోయినవు! గాలీ ధూళితో కూడిన కూలీ నాలీ బతుకైనా,
బయటికది కనిపించనీయక బతుకమ్మలా స్వచ్ఛంగా కనిపించే నిన్ను కనుల నిండుగా చూసుకోవాలనిపిస్తుందిప్పుడు మళ్లీ!
పసి తనంలోనే కాదు పడుచుదనంలో కూడా పాడు జబ్బు చేసిన ఆ జ్వరం మగతలో జారవిడిచిన మలమూత్రాలని సైతం అసహ్యించుకోక, మాతృత్వ సుగంధంలా ఆస్వాదిస్తున్నట్టే శుభ్రపరిచిన నీ పారిశుద్ధ్య సేవల్లో ఎన్నెన్ని పారిజాత పరిమళాలో .. తిరిగి ఆ సేవలు నీ కందించాలని వుంది నా తల్లీ!
అమ్మా .. అలా నీతో అనుబంధాన్ని గుర్తు చేసుకుంటుంటే, నా కంటి చెమరింతలో కదలాడిన నీ జ్ఞాపకాల తడులెన్నో .. ఎన్నెన్నో!
జీవితంలో తగిలిన ఎదురుదెబ్బలకు కుమిలి పోతుంటే .. నేటి పరాజయాలే రేపటి విజయాలకు ముందు మెట్లని .. జారిపడినా బేజారుపడక, జొరబడి ముందుకెళ్లే ప్రయత్నమే చెయ్యాలని.. ఓటమి, నిరాశను కాదు పట్టుదలను పెంచాలని .. పదే పదే నీపరిభాషలో చెబుతూ నా బాధను మరిపించి బాధ్యతనెరిగించిన ఆది గురువు అంశవు! చదువంతగా లేకున్నా చక్కని సంస్కారమున్న సరస్వతీమాతవైన అమ్మా నీకు అభివందనం!
నన్ను పనిలో పెట్టమన్న నాన్నతో పోట్లాడి నీవు, తిట్లు పెడుతున్న నాన్నచేతనే పసుపుకొమ్ము కట్టించుకొని, నీ పుస్తెలజోడుతో నా కాలేజీ ఫీజు కట్టించిన త్యాగపూరితమైన నీ తల్లితనానికి ఏ ధనం సాటికాగలదు తల్లీ?
తాగుడు వ్యసనంతో తండ్రి కాలం చేసినా .. సంసార సారథివై నా చదువుకు సాన పెట్టిన నీవు కరిగిన గంధం చెక్కవే కాదు అరిగిన సానరాయిలా మిగిలిపోయినవు! అయినా సరే .. నీ అంతరంగం మాత్రం సానబట్టిన వజ్రంలాగే మెరిసింది .. నాకిష్టమైన ఉద్యోగంతో బతుకు బాటను పరిచింది! నీ సంకల్ప దీక్షయే కల్ప వృక్షమై నాకు నీడనిచ్చింది నిజం తల్లీ!
నీ ప్రమేయం లేకయే ప్రమోదను ప్రేమించి పెళ్లి చేసుకున్న .. మనసు చిన్న చేసుకోలేదు సరికదా కృష్ణుని మనసు కన్న యశోదమ్మలా దీవించి పంపిన నీవు దివి నుంచి దిగి వచ్చిన దేవతవే అనిపించినవమ్మా!
నీ సోపతి గిట్టని కోడలి మనసెరిగి ప్రేమ ముల్లెలా పల్లెలో నిలిచి పోయినపు!
దేహ గర్భ గుడిలోనే అమ్మతో ముడివడిన అనుబంధం .. బొడ్డు కత్తిరించినా, చిత్రంగా పాల గుండెలకు హత్తుకు పోయిన ఆ బంధం .. అమ్మ పాలలోని ఆ జీవనామృత ఋణబంధం ఎన్ని జన్మలకైనా తీరేనా?
అమ్మా .. మాతోపాటు నిన్నుంచుకొని అడుగడుగున నీ మాతృప్రేమను పంచుకునే ప్రత్యక్షానుబంధానికి నేను నోచుకోక పోయినా అణువణువునా .. నీతో గడిపిన మధుర స్మృతులను ప్రోది చేసుకొని .. అప్పుడప్పుడూ ఒంటరిగానే వచ్చి, ఒంటరివైన నీతో గడిపి.. ఆ అనుభూతుల్ని మళ్లీ మళ్లీ వెంట తెచ్చుకుంటున్న భిక్షుకుడైన నీ బిడ్డను!
అమ్మా .. రాను రాను కాలం నిన్ను అశక్తురాల్ని చేస్తున్నది! ముక్కలు చేసుకున్న నీ రెక్కలు అలసిపోతున్నవి! నానాటికీ నడువలేని స్థితికొస్తున్నవు నీవు! ఊతకర్ర తెచ్చి పెట్టమని ఊళ్లో వాళ్ల సలహా .. ఎంత యోచించినా ఎందుకో ఊతకర్ర కొనాలనిపించలేదమ్మా! ప్రస్తుతానికి నీ కొడుకే ఊతకర్రగా నీ దరికొస్తున్నడు! నీ దారి చూస్తున్నడు!
ఏనాటికైనా పండుటాకులు రాలక తప్పవు .. అది ప్రకృతి ధర్మం! కానీ పండుటాకుగా మారనున్న నా తల్లి బ్రతుకులోని ఆ కాసింత పచ్చదనం వాడిపోకముందే ఆ పసుపువన్నె పత్రానికి కాసింతైనా పచ్చదనాన్నందిచగల పుత్ర ధనంలా ఇకనైనా నీ చెంతకు చేరుకోనీ తల్లీ!
నీవిచ్చిన ఈ జన్మను వత్తిని చేసి, నీవు పంచిన ప్రేమను ప్రమిదను చేసి, నీతో అనుబంధాన్ని తైలంగా పోసి, అర్పణమనే అగ్గిపుల్లను గీసి .. వృద్ధ్ధాప్యానికీ మరణానికీ మధ్యనున్న జీవన సంధ్యాదీపాన్ని వెలిగించనీ!
ఆరని ఆ వెలుగుల దారుల్లో .. ఆత్మ సంతృప్తి అనే అడుగులతో ఆజన్మాంతం నన్ను నడవనీ తల్లీ!
అందుకనే అమ్మా .. నీ చెంతకు నేనొస్తున్నా!
ఆ డైరీని పూర్తి చేసిన ప్రమోద హృదయం సంచలించి పోయింది! పశ్చాత్తాపంతో ధార కట్టిన కన్నీళ్లు ఒళ్లోని పసివాడిపై జలజలా రాలి పడ్డాయి స్వాతి జల్లుల్లా!
''బాబూ శ్రీకర్‌'' ఆ కన్నీటి తడితోనే ఆప్యాయంగా వాడి ఒళ్లంతా తడిమింది.
'అవును! అదిగానీ .. ఇదిగానీ .. తల్లీ బిడ్డల బంధమే! బిడ్డకు తల్లితో వున్న అనుబంధమే! అత్తమ్మ నేటి విశాల్‌ తల్లి అయితే, ఈ పసివాడికి రేపు తనూ అలాంటి తల్లే!'
ఒక్కసారిగా .. నేటి వర్తమానం రేపటి భవితవ్యంలా స్ఫురించి, తానలక్ష్యం చేసిన తన విద్యుక్త ధర్మం .. రేపు తనదాకా రానున్న స్వానుభవ మర్మంలా మనసును తాకింది!
'తల్లి కోసం .. తల్లితో అనుబంధం కోసం కొడుకుగా విశాల్‌ అనుభవించిన ఈ బరువైన ఆరాటం రేపు తన బిడ్డకు కలగకూడదు!' అనుకుంటున్న ఆమెకు, కోమలమైన తన పుత్ర స్పర్శలోని ఒక అనిర్వచనీయానుభూతిని అందించిన అమ్మతనం అనేది తన తక్షణ కర్తవ్యమై ఆమె వెన్ను తట్టింది!
'అవును .. అమ్మతో అనుబంధం అనేది ప్రతి బిడ్డకూ ఒక చెరగని మారని మాతృ మమతా మాధుర్యం! ఇజాలెన్ని మారినా .. ఎన్నటికీ మారని ఇది నిజం!' అనుకుంటూ .. ఆనందాశృవులద్దుకుంటూ తన బాబును గుండెలకు హత్తుకుంది!
amma... nenostunna... | katha | www.NavaTelangana.com
''meera palleku velli mee ammathone vuntanante nenoppukonu'' pramoda kanthamlo baadha kadalaadindi.
''mari ammanikkadike teesukostanante .. oppukovu kada!'' kaasta kathinamgaane annadu visalke.
''alaagani anni rojulu nannoo baabunu odilesi veltara?''
''ponee .. meeru kuudaa naatho randi!''
''ammo .. aa pallelo naakem thochadu.. oddulendi''
''ammakontlo bagaledata pramoda! treatmenti ippinchi, ee selavulavarakainaa ammatho gadipi vastaanu. nuvvu ranannavu.. nee ishtam!'' nischayamgaa antuu bayalderaadu visalke.
''antena? alaagaithe nenuu maa puttintikellipota!'' antuu rusarusalaadutuu.. bharta vellintarvaata visurugaa talupesukundi pramoda.
anyamanaskamgaane anni panulu puurti chesukoni, balavantamgaa baabukinta tinipinchi, taanuu kaasinta tini, battalavi sardukoni, babuni siddham chesi, taanuu tayaarayindi talligaarintiki pramoda.
''amma .. naannadi bukku .. sopha nundi kinda padindi'' antuu vachiiraani maataltho oo dairiinandinchaadu moodella baabu srikary.
''alaga'' antuu aprayatnamgaane aa dirini tiragesindi pramoda.
'adhi .. monnati ugaadi nundi visalke modalupettina kotta diry! akkadakkada evo chinna chinna samaachaaraalato paejeelu kontha khaaliigaane vunnayi.. cony, daadaapu oo vaaram nundi edho rasi paejeelu bagane nimpesinattunnadu. lopala pettukovadam marchipoyindemo .. intakuu .. yem rasadabba intalaa?' anukontu, teleeni kutuuhalamtoe aa diriloni paejeelanu chadavasaagindi.
''ammatho naa anubandham andamaina anubhavaala gandham!'' venavela vatsaraala tapassukainaa karagani daivam ''amma'' ane piluputho karigipoyi, talligaa biddaku amruta bhanda nnandinche adbhuta varam ... anduke annaru ''matrudevobhava'' ani!
pegu bandham nundi chanubala chandam daka, chandamama pilupu nundi panchadaara palabuvvala daka, tappatadugulappudu padaneekunda, tapputadugulappudu padipokanda .. 'bhadram koduko' antuu aapedi amma bhadrata hastame! kantiki reppavanti aa talle pillalaku samastam kada!
amma .. avasaramaina oo sarukula sanchi baruvukuda moyaleka autolo pettukoni teesukochhe vaadini! alantidi navamasalu nannu nee garbhasanchilo mostu .. anni panulu chestu ela tirigao kada talli? pillalanna prematho bhubharam mose bhudeviye neevani anipistundi naakappudappuduu!
padho klaasu pareeksha tappina, padisaarlu nannu bujjaginchi dhairyam cheppi, naa kadupuloni digulunu teesesi aa kadupuninda annam pettina annapoornammavu .. anthe kaadu, paata paadi padukobettina maimarapu nidramma tallivi kuudaa neevenamma!
nannu kodutunna naanna kopagnini challabarichi, kongu bangaramla nannu nee kongu chaatuna daachukoni sedadeerchina bangaaru kondavu. naa kappudu kondanta andavu! atuvanti nee thodulo needagaanainaa nenu niluvaka potine .. antuu nee ghnaapakaala needalo sedadeerutunna naa manasippudu mananam chesukuntunnadi mounamgaane!
diry chaduvutunna pramoda manasu mlaanamaipoyindi!
''amma'' antuu daggarakochina baabunu olloki teesukoni saalochanagaa jokodutu nidrapuchindi. aa paina malli daireepaiki aame drushti mallindi!
amma .. aanaadu .. annam vaddani nenu aliginappudu, appatikappudu naakishtamaina jonna pinditho .. nee gajula mudraladdina gajjela billanu chesi, venna rasi, chakkeresi sardi, rolny gaa chutti, rosantonunna nanoti kandinchina amma rolny entha kammanainado .. nemmadaina amma manasenta madhuramainado .. netiki cheragaledu naalo aa teepi gurutulu!
amma e kaaranamtoonainaa sare .. kaare naa kanneeti binduvulu gaanchi, nee hrudayamenta karunasindhuvai poindo gaanee .. naannagaari savalaksha titlanainaa orchukoni, nee korina bommanu naanna chetane konipinchina nee vaatsalyam .. 'vatsa' ani pilichi varamicchina daiva saannidhyaanni talapistundippudu naaku!
okanadu .. naa aakali baadhanu chudaleka nee gunde cheruvai paarutundagaa .. nee cheera cheruguna alalaina shramajeevana soundaryaanni odini chuttukoni, polam gattu nundi kaalchi tecchina seetaa falaalni aa odini kattukoni.. nindu godarila neevochinappudu .. appude badinundochina nannu nee vodini cherchukuni naa kadupu nimpinavu! nee aakati kadupunu maatram manasuloki ompukoni, naa santruptini nee kallalo nimpukoni murisipoyinavu! gaali dhoolitho kuudina kooli naalii batukaina,
bayatikadi kanipinchaneeyaka batukammala swachchamgaa kanipinche ninnu kanula nindugaa chusukovalanipistunda malli!
pasi tanamlone kaadu paduchudanamlo kuudaa paadu jabbu chesina aa jwaram magatalo jaaravidichina malamuutraalani saitam asahyinchukoka, maatrutva sugandhamla aasvaadistunnatte subhraparichina nee paarisuddhya sevallo ennenni paarijaata parimalaalo .. tirigi aa sevalu nee kandinchaalani vundi naa talli!
amma .. alaa neetho anubandhaanni gurtu chesukuntunte, naa kanti chemarintalo kadalaadina nee ghnaapakaala tadulenno .. ennenno!
jeevitamlo tagilina edurudebbalaku kumili pothunte .. neti parajayale repati vijayaalaku mundu metlani .. jaripadina bejarupadaka, jorabadi mundukelle prayatname cheyyaalani.. otami, niraasanu kaadu pattudalanu penchaalani .. pade pade neeparibhaashalo chebutuu naa baadhanu maripinchi baadhyataneriginchina aadi guruvu amsavu! chaduvantagaa lekunna chakkani samskaaramunna sarasvateemaatavaina amma neeku abhivandanam!
nannu panilo pettamanna naannatho potladi neevu, titlu pedutunna naannachetane pasupukommu kattinchukoni, nee pustelajoduto naa callagy feeju kattinchina tyaagapuuritamaina nee tallitanaaniki e dhanam saatikaagaladu talli?
taagudu vyasanamtho tandri kaalam chesina .. samsara saarathivai naa chaduvuku saana pettina neevu karigina gandham chekkave kaadu arigina sanarayila migilipoyinavu! aina sare .. nee antarangam maatram saanabattina vajramlaage merisindi .. naakishtamaina udyogamto batuku baatanu parichindi! nee sankalpa deekshaye kalpa vrukshamai naaku needanicchindi nijam talli!
nee prameyam lekaye pramodanu preminchi pelli chesukunna .. manasu chinna chesukoledu sarikada krushnuni manasu kanna yasodammala deevinchi pampina neevu divi nunchi digi vachina devatave anipinchinavamma!
nee sopati gittani kodali manaserigi prema mullela pallelo nilichi poinapu!
deha garbha gudilone ammatho mudivadina anubandham .. boddu kattirinchinaa, chitramgaa paala gundelaku hattuku poyina aa bandham .. amma paalalooni aa jeevanaamruta runabandham enni janmalakaina teerena?
amma .. mathopatu ninnunchukoni adugaduguna nee matrupremanu panchukune pratyakshaanubandhaanika nenu nochukoka poina anuvanuvunaa .. neetho gadipina madhura smrutulanu prodi chesukoni .. appudappuduu ontarigaane vachi, ontarivaina neetho gadipi.. aa anubhoothulni malli malli venta tecchukuntunna bhikshukudaina nee biddanu!
amma .. raanu raanu kaalam ninnu asakturaalni chestunnadi! mukkalu chesukunna nee rekkalu alasipotunnavi! naanaatikii naduvaleni sthitikostunnavu neevu! ootakarra tecchi pettamani oollo vaalla salaha .. entha yochinchina enduko ootakarra konalanipinchaledamma! prastutaaniki nee koduke ootakarlagaa nee darikostunnadu! nee daari chustunnadu!
enatikaina pandutaakulu raalaka tappavu .. adhi prakruti dharmam! cony pandutaakugaa maaranunna naa talli bratukulooni aa kaasinta pachadanam vaadipokamunde aa pasupuvanne patraaniki kaasintainaa pachadanaannandichagala putra dhanamla ikanaina nee chentaku cherukoni talli!
neevicchina ee janmanu vattini chesi, neevu panchina premanu pramidanu chesi, neetho anubandhaanni tailamgaa posi, arpanamane aggipullanu geesi .. vruddhapaapyaanikii maranaanikee madhyanunna jeevana sandhyaadiipaanni veliginchanee!
aarani aa velugula daarullo .. aatma santrupti ane adugulatho aajanmaantam nannu nadavanee talli!
andukane amma .. nee chentaku nenostunna!
aa dirini puurti chesina pramoda hrudayam sanchalinchi poyindi! paschaattaapamto dhara kattina kanneellu olloni pasivaadipai jalajala raali paddai swaati jallulla!
''baaboo srikary'' aa kanneeti taditone aapyaayamgaa vaadi ollantaa tadimindi.
'avunu! adigaanee .. idigaanee .. talli biddala bandhame! biddaku tallitho vunna anubandhame! attamma neti visalke talli ayithe, ee pasivaadiki repu tanuu alanti talle!'
okkasariga .. neti vartamaanam repati bhavitavyamlaa sphurinchi, taanalakshyam chesina tana vidyukta dharmam .. repu tanadaka raanunna swaanubhava marmamla manasunu taakindi!
'talli kosam .. tallitho anubandham kosam kodukugaa visalke anubhavinchina ee baruvaina aaraatam repu tana biddaku kalagakudadu!' anukuntunna aameku, komalamaina tana putra sparsalooni oka anirvachaneeyaanubhoothini andinchina ammatanam anedi tana takshana kartavyamai aame vennu tattindi!
'avunu .. ammatho anubandham anedi prati biddakuu oka cheragani maarani maatru mamata maadhuryam! ijaalenni marina .. ennatikee maarani idhi nijam!' anukuntu .. aanandaasruvuladdukuntu tana baabunu gundelaku hattukundi!